Anunț concurs pentru post contractual conform H.G. 1336/2022

A) Unitatea de Management a Proiectului, din cadrul Ministerului Culturii, cu sediul în București, Bd. Unirii nr. 22, organizează concurs pentru ocuparea următorului post contractual, cf. H.G. 1336/2022:
1. Nivelul postului: execuție
2. Denumirea postului: Expert proiectant sistem informatic (realizare și operaționalizare sistem electronic), post vacant, perioadă determinată – normă întreagă. Activitatea se desfășoară în contextul unui proiect complex de transformare digitală (ePatrimoniu).
3. Gradul/Treapta profesională: -
4. Numărul de posturi: 1

B) Documente solicitate candidaților pentru întocmirea dosarelor de concurs conform art. 35 din H.G. 1336/2022:
1. formular de înscriere la concurs, conform modelului prevăzut în anexă;
2. copia actului de identitate sau orice alt document care atestă identitatea, potrivit legii, aflate în termen de valabilitate;
3. copia certificatului de căsătorie sau a altui document prin care s-a realizat schimbarea de nume, după caz;
4. copiile documentelor care atestă nivelul studiilor și ale altor acte care atestă efectuarea unor specializări, precum și copiile documentelor care atestă îndeplinirea condițiilor specifice ale postului solicitate de autoritatea sau instituția publică;
5. copia carnetului de muncă, a adeverinței eliberate de angajator pentru perioada lucrată, care să ateste vechimea în muncă și în specialitatea studiilor;
6. certificat de cazier judiciar sau, după caz, extrasul de pe cazierul judiciar;
7. adeverință medicală care să ateste starea de sănătate corespunzătoare, eliberată de către medicul de familie al candidatului sau de către unitățile sanitare abilitate cu cel mult 6 luni anterior derulării concursului;
8. curriculum vitae, model comun european, în limba română.
9. scrisoare de intenție.
Dosarele de concurs se depun la sediul Ministerului Culturii, Unitatea de Management a Proiectului, Bd. Unirii nr. 22, sector 3, București, intrarea Aulă, etaj 5, sala 503, persoană de contact: Gina Pirontea, tel: 021.222.84.79, e-mail: office@umpcultura.ro.
În situația în care candidații transmit dosarele de concurs prin Poșta Română, serviciul de curierat rapid, poșta electronică sau platformele informatice ale instituțiilor sau autorităților publice, candidații primesc codul unic de identificare la o adresă de e-mail comunicată de către aceștia și au obligația de a se prezenta la secretarul comisiei de concurs cu documentele prevăzute la B) punctele 2-5, în original, pentru certificarea acestora, pe tot parcursul desfășurării concursului, dar nu mai târziu de data și ora organizării probei scrise/practice, după caz, sub sancțiunea neemiterii actului administrativ de angajare.
[image: ][image: ]

[image: ][image: ]
C) Condițiile generale prevăzute de art. 15 din H.G. 1336/2022:
Poate ocupa un post vacant sau temporar vacant persoana care îndeplinește condițiile prevăzute de Legea nr. 53/2003 - Codul muncii, republicată, cu modificările și completările ulterioare:
1. are cetățenia română sau cetățenia unui alt stat membru al Uniunii Europene, a unui stat parte la Acordul privind Spațiul Economic European (SEE) sau cetățenia Confederației Elvețiene;
2. cunoaște limba română, scris și vorbit;
3. are capacitate de muncă în conformitate cu prevederile Legii nr. 53/2003 -
Codul muncii, republicată, cu modificările și completările ulterioare;
4. are o stare de sănătate corespunzătoare postului pentru care candidează, atestată pe baza adeverinței medicale eliberate de medicul de familie sau de unitățile sanitare abilitate;
5. îndeplinește condițiile de studii, de vechime în specialitate și, după caz, alte condiții specifice potrivit cerințelor postului scos la concurs;
6. nu a fost condamnată definitiv pentru săvârșirea unei infracțiuni contra securității naționale, contra autorității, contra umanității, infracțiuni de corupție sau de serviciu, infracțiuni de fals ori contra înfăptuirii justiției, infracțiuni săvârșite cu intenție care ar face o persoană candidată la post incompatibilă cu exercitarea funcției contractuale pentru care candidează, cu excepția situației în care a intervenit reabilitarea;
7. nu execută o pedeapsă complementară prin care i-a fost interzisă exercitarea dreptului de a ocupa funcția, de a exercita profesia sau meseria ori de a desfășura activitatea de care s-a folosit pentru săvârșirea infracțiunii sau față de aceasta nu s-a luat măsura de siguranță a interzicerii ocupării unei funcții sau a exercitării unei profesii;
D) Condiții specifice de participare la concurs:
TREBUIE SĂ REIASĂ ÎN CLAR DIN DOCUMENTELE DEPUSE LA DOSAR URMĂTOARELE:
Studii de specialitate/ experiență / vechime în muncă:
· Studii universitare absolvite cu diplomă de licență sau echivalentă, în domeniile informatică, automatică, calculatoare, cibernetică sau alte domenii conexe din sfera ingineriei.
· Minimum 5 ani experiență de lucru în proiectare sisteme informatice complexe.
Cunoștințe de operare/programare pe calculator (necesitate și nivel):
· Modelare și proiectare sisteme informatice – utilizare UML, BPMN, ERD; definire arhitecturi (monolit, microservicii, event-driven) – nivel avansat;
· Analiză business și definire cerințe – colectare, clarificare și transpunere cerințe în specificații funcționale și tehnice – nivel avansat;
· Baze de date – SQL și NoSQL (modelare conceptuală/logică/fizică, optimizare, integrare), inclusiv soluții de căutare și indexare (ex. Elasticsearch) – nivel avansat;
· Infrastructură & deployment – cunoștințe privind administrarea sistemelor Linux, containerizare (Docker), servere web (Nginx), servicii de rețea (DNS, HTTP/HTTPS, TLS) și expunere securizată a serviciilor (ex. Cloudflare) – nivel mediu/avansat;
· Arhitecturi și integrare sisteme – API-uri REST/SOAP, mesagerie (Kafka/RabbitMQ), formate de schimb de date (XML, JSON) – nivel avansat;
· Metodologii și tool-uri – Agile/Scrum, versionare (Git), managementul codului sursă, strategii de branching și release management – nivel avansat;
· Programare – cunoștințe medii (cel puțin unul dintre următoarele: Python, Java, PHP) , experiență în utilizarea framework-urilor moderne (ex. Spring, Django, Laravel) pentru validarea soluțiilor tehnice;
· UI/UX și prototipare – design centrat pe utilizator, wireframing și testare – nivel mediu;
· Cloud și securitate – Cunoștințe privind proiectarea arhitecturilor pentru sisteme digitale complexe bazate pe cloud public și/sau privat, inclusiv în cadrul Cloudului Privat Guvernamental, utilizând tehnologii de virtualizare și servicii cloud. Cunoștințe privind proiectarea mecanismelor de autentificare și autorizare (ex. OAuth 2.0, JWT), a modelelor de control al accesului de tip Role-Based Access Control (RBAC) și aplicarea principiilor, bunelor practici și controalelor de securitate cibernetică necesare pentru proiectarea și protejarea sistemelor și serviciilor digitale. Nivel: mediu/avansat.
· DevOps și DevSecOps – Cunoștințe privind principiile și practicile DevOps și DevSecOps, inclusiv proiectarea fluxurilor de integrare și livrare continuă (CI/CD), managementul configurației, containerizarea, orchestrarea containerelor (ex. Docker, Kubernetes), utilizarea principiilor Infrastructure as Code și a instrumentelor specifice (ex. Terraform), automatizarea proceselor de dezvoltare software și deployment, administrarea mediilor de dezvoltare, testare și producție și integrarea cerințelor de securitate pe întreg ciclul de viață al dezvoltării software. Nivel: mediu/avansat.
Constituie avantaj:
· experiență în proiectarea și implementarea mecanismelor de monitorizare și jurnalizare.
· experiență în lucrul cu date deschise, ontologii, metadate, grafuri de cunoștințe (ex. SPARQL) și modele conceptuale de date, cunoștințe în domeniul patrimoniului cultural.
Limbi străine (necesitate și nivel) cunoscute: engleză – avansat
Abilități, calități și aptitudini necesare:
· Capacitate de analiză și sinteză;
· Capacitate de lucru în echipă;
· Capacitate de lucru în condiții de stres;
· Abilități de comunicare și de relaționare interpersonale;
· Abilități de a lucra în situații bine definite și structurate în contextul unor echipe multidisciplinare;
· Experiență în prelucrarea informațiilor;
· Integritate, asumarea responsabilității, punctualitate, promptitudine, inițiativă, confidențialitate.
· Abilități excelente de redactare a documentelor tehnico-administrative într-un mod clar, coerent și structurat;
· Capacitate de analiză, sinteză și prelucrare a informațiilor provenite din surse multiple (administrative, legislative etc.);
Cerințe specifice:
· Se solicită disponibilitate pentru lucru în echipe multidisciplinare, în regim colaborativ și iterativ
· Disponibilitate pentru desfășurarea activității în program prelungit, conform prevederilor legale aplicabile;
· Disponibilitate pentru deplasări la nivel național sau internațional.
E) Bibliografie și tematică:

	11. Webliografie: website-ul www.umpcultura.ro

* Candidații vor avea în vedere actele normative în vigoare (forma consolidată) la data publicării anunțului privind organizarea concursului.

F) Atribuții din fișa postului (exemplificare)
· Participă la proiectarea, implementarea și operaționalizarea soluției informatice din perspectiva infrastructurii, proceselor DevOps / DevSecOps și a componentelor necesare exploatării sistemului;
· Definește, configurează, coordonează și gestionează mecanismele de automatizare a livrării software, inclusiv fluxuri CI/CD, Infrastructure as Code, containerizare, orchestrare și administrarea mediilor de dezvoltare, testare și producție;
· Proiectează, implementează și gestionează soluții privind monitorizarea, jurnalizarea, securitatea, backup-ul și continuitatea operațională a sistemului informatic;
· Colaborează cu părțile implicate în dezvoltarea sistemului, participând la definirea cerințelor tehnice, validarea soluțiilor livrate și asigurarea conformității acestora cu cerințele de operare și mentenanță;
· Propune, elaborează, validează din punct de vedere tehnic și actualizează, acolo unde este necesar, documentația aferentă sistemului informatic.
· Participă la activitățile de testare și acceptanță tehnică, prin elaborarea scenariilor de test, verificarea componentelor implementate și raportarea neconformităților identificate cu precădere din perspectiva funcționării, operaționalizării și proceselor DevOps.

G) Calendarul de desfășurare a concursului:
· [bookmark: _GoBack]termenul de depunere a dosarelor: 27.07.2026, ora 16.30
· rezultatele selecției dosarelor: în termen de două zile lucrătoare de la data expirării termenului de depunere a dosarelor
· proba scrisă: 04.08.2026, începând cu ora 9.00
· afișarea rezultatelor de la proba scrisă: în termen de o zi lucrătoare de la finalizarea probei
· proba interviu: 07.08.2026
· afișarea rezultatelor de la proba interviu: în termen de o zi lucrătoare de la finalizarea probei

În situația în care un candidat a depus dosar de concurs pentru mai multe posturi și este admis la selecția dosarelor pentru două sau mai multe posturi pentru care autoritatea publică a organizat concurs în aceeași zi și la aceeași oră, acesta se prezintă la proba scrisă pentru un singur post.

Termenele în care se pot depune contestații, respectiv afișarea rezultatelor contestațiilor:
După afișarea rezultatelor obținute la selecția dosarelor de înscriere, proba scrisă și interviu, candidații nemulțumiți pot depune contestație la compartimentul resurse umane, în termen de cel mult o zi lucrătoare de la data afișării rezultatului selecției dosarelor, respectiv de la data afișării rezultatului probei scrise și al interviului, sub sancțiunea decăderii din acest drept.

